Všeobecne záväzné nariadenie obce Jakubovany č. 5/2012

o miestnej dani za nevýherné hracie prístroje

Obec Jakubovany, Obecné zastupiteľstvo v Jakubovanoch v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 59 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Jakubovany

**§ 1**

**Úvodné ustanovenia**

Základné náležitosti o miestnej dani za nevýherné hracie prístroje sú ustanovené v § 52 až 59 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenia**

Obec Jakubovany ako správca dane (ďalej len „správca dane“) týmto VZN zavádza s účinnosťou od

1. januára 2013 miestnu daň za nevýherné hracie prístroje.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani za nevýherné hracie prístroje podľa splnomocňovacieho ustanovenia § 59 zákona č. 582/2004 Z.z. správcom dane.

**§ 4**

**Sadzba dane**

Správca dane určuje sadzbu dane 70 EUR za jeden nevýherný hrací prístroj a kalendárny rok.

**§ 5**

**Spôsob vedenia preukaznej evidencie na účely dane a spôsob identifikácie nevýherných hracích prístrojov**

1. Daňovník je povinný viesť preukaznú písomnú (alebo elektronickú) evidenciu nevýherných hracích prístrojov v rozsahu údajov:
2. výrobné číslo prístroja
3. dátum začatia prevádzkovania prístroja
4. označenie prevádzky a miesta, kde je prístroj umiestnený
5. identifikačné údaje prevádzkovateľa (obchodné meno, sídlo alebo miesto podnikania, IČO, štatutárny zástupca, prevádzkovateľ)
6. Daňovník je povinný na výzvu správcu dane bezodkladne predložiť inventárny zoznam evidencie nevýherných hracích prístrojov.
7. Daňovník je povinný označiť každý nevýherný hrací prístroj na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania nevýherného hracieho prístroja a výrobné číslo.

**§ 6**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Jakubovany č. 7/2011.

- 2 -

**§ 7**

**Záverečné ustanovenie**

Obecné zastupiteľstvo v Jakubovanoch sa uznieslo na vydaní tohto VZN na svojom zasadnutí dňa 14.12.2012 uznesením č.68 a toto VZN nadobúda účinnosť dňom 1.1.2013

 Ing. Anton Janičina

 starosta obce